Diari Oficial de la Generalitat Valenciana


Sumari del DOGV 3222, del 15-04-1998 (1998/2125)

Resolució de 16 de març de 1998, del Rectorat de la Universitat de València, per la qual es convoquen proves selectives d'accés al grup A, torn lliure, sector d'administració especial, tècnic d'avaluació i anàlisi organitzativa d'aquesta Universitat.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3222

Data del DOGV
:   15-04-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2125


Data del document
:   16-03-1998

Organisme emissor
:   Universitat de València

Tipus de document
:   Resolució

Resolució de 16 de març de 1998, del Rectorat de la Universitat de València, per la qual es convoquen proves selectives d'accés al grup A, torn lliure, sector d'administració especial, tècnic d'avaluació i anàlisi organitzativa d'aquesta Universitat. [1998/M2125]
  
Aquest Rectorat, fent ús de les competències que li atribueix l'article 18, relacionat amb el 3.2, de la Llei de Reforma Universitària, i d'acord amb el que estableix l'article 199 dels Estatuts de la Universitat de València, acorda convocar proves selectives per a l'ingrés al grup A, sector d'administració especial, tècnic d'avaluació i anàlisi organitzativa, de la Universitat de València, torn lliure, de conformitat amb les següents
  
Bases
  
Primera. Normes generals
  
1. Aquesta convocatòria té per objecte la selecció de personal per a cobrir una vacant del grup A, sector d'administració especial, tècnic d'avaluació i anàlisi organitzativa pel torn lliure, mitjançant el sistema d'oposició.
  
2. D'acord amb el que estableix l'article 49 de la Llei de Reforma Universitària, la realització d'aquestes proves selectives s'ha d'ajustar al que disposa la legislació vigent per a la funció pública de la Generalitat Valenciana i la normativa especifica universitària recollida en els Estatuts de la Universitat, i per les normes que estableix aquesta convocatòria.
  
3. El procés selectiu constituït per oposició l'integraran les proves, valoracions, puntuacions i matèries que figuren en els annexos I i II d'aquesta convocatòria.
  
4. L'adjudicació de les places als aspirants que superen aquest procés selectiu s'efectuarà d'acord amb la puntuació obtinguda per aquestos en la oposició.
  
Segona. Condicions generals dels aspirants
  
1. Per a ser admesos a aquestes proves, els aspirants han de complir els requisits següents:
  
a) Tenir la nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser ciutadà de qualsevol dels estats als quals, en virtut de tractats internacionals establits per la Unió Europea i ratificats per Espanya, siga aplicable la lliure circulació de treballadors, en els termes en què aquesta és definida en el Tractat Constitutiu de la Unió Europea.
  
b) Haver complit 18 anys.
  
c) Posseir el títol de Llicenciat en Informàtica o equivalent, o estar en condicions d'obtenir-lo abans que acabe el termini de presentació de sol·licituds.
  
d) Posseir la capacitat física i psíquica necessàries per acomplir les funcions de les vacants oferides.
  
e) No estar inhabilitat penalment per a l'exercici de funcions públiques.
  
f) No haver estat separat, mitjançant expedient disciplinari, d'alguna administració o ocupació públiques.
  
2. Les condicions a què es refereix l'apartat anterior per a ser admès a les proves s'han de complir en el moment de finalització del termini de presentació d'instàncies i se n'ha de gaudir durant tot el procés selectiu fins al moment de la presa de possessió fins al moment de la presa de possessió.
  
Tercera. Sol·licituds
  
1. Qui desitge prendre part en aquestes proves selectives ho haurà de fer constar en la instància que li facilitarà gratuïtament el Servei de Recursos Humans (PAS) d'aquesta Universitat, al carrer de l'Antiga Senda de Senent, número 11, primer pis, València.
  
2. Les sol·licituds es dirigiran al rector de la Universitat de València. El termini de presentació serà de 20 dies hàbils, comptats a partir de l'endemà de la publicació d'aquesta convocatòria en el Diari Oficial de la Generalitat Valenciana. Es presentaran a les oficines del Banc Mapfre que s'indiquen en l'annex III d'aquesta convocatòria. Així mateix, també es podran presentar en la forma que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Els drets d'examen seran de 4.000 pessetes, que s'ingressaran en el compte corrent Drets d'Examen. Universitat de València número 7716-3793-54-7602284624 o mitjançant transferència a aquest compte.
  
En el primer cas haurà de figurar en la sol·licitud el segell de l'esmentada entitat bancària; en el cas d'haver realitzat el pagament per transferència, caldrà adjuntar a la sol·licitud la còpia del resguard corresponent.
  
El fet de no presentar l'acreditació del pagament determinarà l'exclusió de l'aspirant.
  
En cas d'utilitzar la forma de presentació que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'aspirant haurà d'acompanyar a la sol·licitud una còpia del resguard acreditatiu de la transferència.
  
4. Els aspirants que tinguen la condició de discapacitats podran sol·licitar les mesures d'adaptació necessàries per a realitzar les proves en el imprès de sol·licitud (apartats 25,26 i 27). En aquest cas hauran de presentar juntament a la sol·licitud la certificació del grau de discapacitació efectuada per l'òrgan competent.
  
5. Si la convocatòria disposa la realització de proves d'idiomes, l'aspirant ha de fer constar la seua opció en els apartats 30 i 31 de l'imprès de sol·licitud. Si no ho fa així, s'entendrà que renuncia a efectuar aquestes proves, sempre que siguen voluntàries i de mèrits.
  
6. Caldrà adjuntar a la sol·licitud una fotocòpia del document nacional d'identitat.
  
7. Els errors materials o de fet que s'hi observen es corregiran en qualsevol moment, d'ofici o a instància de l'interessat.
  
Quarta. Admissió d'aspirants
  
1. Una vegada expirat el termini de presentació d'instàncies, prèvia verificació del compliment de tots els requisits de participació assenyalats en aquesta convocatòria així com del pagament dels drets d'examen, el rector dictarà una resolució que es publicarà en el Diari Oficial de la Generalitat Valenciana i que contindrà la llista provisional d'admesos i exclosos de les proves.
  
2. En el termini de 10 dies hàbils, comptats des de l'endemà de la publicació de la llista provisional d'admesos i exclosos, els aspirants exclosos podran corregir el defecte que haja motivat la seua exclusió o presentar les al·legacions que consideren oportunes, tot això d'acord amb l'article 71 de la Llei 30/1992, de 26 de novembre.
  
3. Una vegada transcorregut el termini de 10 dies, esmenats els defectes i vistes les al·legacions que corresponguen, es dictarà una resolució, que contindrà la llista definitiva d'admesos i exclosos, la data, el lloc i l'hora de realització i començament del primer exercici que en tot cas haurà de tenir lloc abans del 31 de juliol de 1998. Aquesta resolució es publicarà en el Diari Oficial de la Generalitat Valenciana.
  
4. Seran causes d'exclusió, a més de les que s'indiquen en altres apartats d'aquestes bases:
  
- No signar la sol·licitud.
  
- No adjuntar la fotocòpia del document nacional d'identitat.
  
5. Serà causa d'exclusió de l'exercici de mèrits:
  
- No indicar l'idioma elegit per a realitzar l'exercici.
  
Cinquena. Desenvolupament de les proves selectives
  
1. Els exercicis tindran lloc a les dependències de la Universitat de València. El primer exercici es realitzarà al lloc, data i hora que indique la resolució del Rectorat d'aquesta Universitat en què s'aprove la llista definitiva d'admesos i exclosos de les proves.
  
2. L'ordre d'actuació dels opositors, si escau, s'establirà per sorteig efectuat per la Universitat de València.
  
3. Els aspirants es convocaran per a cada exercici en crida única, i en seran exclosos els qui no hi compareguen, excepte en els casos de força major, degudament justificats i lliurement considerats pel tribunal.
  
4. En cada exercici els aspirants hauran d'acreditar la seua personalitat exclusivament mitjançant la presentació del document nacional d'identitat, del passaport o del permís de conduir, juntament amb l'exemplar per a l'interessat de l'imprès de sol·licitud d'admissió a les proves.
  
No acomplir aquest requisit determinarà l'exclusió de les proves.
  
Les còpies o fotocòpies d'aquests documents no seran vàlides en cap cas.
  
Els membres del tribunal i el personal col·laborador d'aquest no permetran l'accés a les sales on es realitzen els exercicis a aquelles persones que no acomplisquen els requisits indicats ni a aquelles que hi compareguen després que haja acabat la crida dels aspirants convocats.
  
5. En finalitzar cadascuna de les proves, l'anunci de la realització de la següent el farà públic el tribunal al local en què s'haja realitzat aquesta prova, així com en la Gerència d'aquesta Universitat amb una antelació mínima de 48 hores.
  
6. Si el tribunal prenguera coneixement en qualsevol moment del procés selectiu que alguna de les persones aspirants no acomplira tots els requisits exigits per la present convocatòria, després d'una audiència a l'interessat, l'exclourà i li comunicarà la inexactitud o les falsedats formulades en la sol·licitud d'admissió a les proves selectives.
  
Sisena. Publicitat de les llistes
  
1. Després de la realització de cadascuna de les proves, el tribunal anunciarà públicament als locals on s'hagen realitzat i a la Gerència d'aquesta Universitat i en la pagina web del Servei de Recursos Humans (PAS) que te la següent direcció http://www.uv.es/~pas la llista d'aspirants que les hagen aprovat.¡
  
2. Una vegada finalitzades totes les proves que integren l'oposició el tribunal farà pública en la Gerència de la Universitat i als locals on s'hagen realitzat les proves i en la pagina web del Servei de Recursos Humans (PAS), que té la següent direcció: http://www.uv.es/~pas, la llista dels aspirants que hagen aprovat, amb les puntuacions finals per ordre. Aquesta llista d'aspirants aprovats serà definitiva i contindrà només el mateix nombre d'aspirants que de vacants convocades.
  
3. Una vegada finalitzat el procés de selecció, es publicarà en el Diari Oficial de la Generalitat Valenciana per resolució del rector la llista definitiva d'aprovats.
  
Setena. Coneixements de valencià
  
1. Els qui aproven els exercicis selectius hauran d'acreditar el seu coneixement de valencià amb certificats, diplomes o títols expedits o homologats pel Servei de Normalització Lingüística d'aquesta Universitat.
  
2. Els qui no acomplisquen el requisit anterior es comprometran a realitzar els oportuns cursos de formació i perfeccionament que s'organitzen a aquest efecte per a adquirir en el termini de quatre anys o en el temps que permeta la programació del Servei de Normalització Lingüística el nivell mitjà de coneixement de la llengua.
  
Vuitena. Presentació de documents
  
1. En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana de les llistes d'aprovats, els aspirants proposats hauran de presentar al Servei de Recursos Humans (PAS) d'aquesta Universitat els documents que segueixen:
  
a) Certificat de naixement expedit pel registre civil corresponent o fotocòpia del document nacional d'identitat.
  
b) Fotocòpia compulsada del títol acadèmic exigible d'acord amb aquesta convocatòria.
  
c) Declaració de no haver estat separat mitjançant expedient disciplinari d'alguna administració o ocupació pública, com també de no estar inhabilitat penalment per a l'exercici de les funcions públiques.
  
d) Certificat mèdic acreditatiu de posseir les capacitats física i psíquica necessàries per a l'exercici de les funcions dels llocs de treball oferits. A aquest efecte, els reconeixements s'efectuaran a través dels serveis mèdics concertats per la Universitat de València.
  
e) Els aspirants amb alguna discapacitat hauran d'aportar un certificat de l'òrgan competent de la comunitat autònoma sobre la capacitat per a dur a terme les tasques que corresponen als llocs de treball d'aquesta convocatòria.
  
2. Els aspirants que, tenint la condició de funcionaris de carrera o personal laboral fix d'aquesta Universitat, hagen pres part en aquestes proves, quedaran exempts de justificar documentalment les condicions generals que ja haguessen acreditat per a nomenaments anteriors, tot i que n'hauran d'acreditar la resta.
  
3. Si no es presenta la documentació dins el termini indicat (excepte en els casos de força major) o hi ha falsedat de documents, això comportarà la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer l'aspirant.
  
Novena. Nomenament de funcionaris
  
Una vegada transcorregut el termini de presentació de la documentació el rector dictarà una resolució, que es publicarà en el Diari Oficial de la Generalitat Valenciana, i que inclourà la llista d'aprovats per ordre de puntuació, els quals seran nomenats funcionaris de carrera.
  
Deu. Tribunal
  
1. El tribunal qualificador d'aquestes proves és el que figura en l'annex IV d'aquesta convocatòria. El nom de les persones que l'integren es farà públic en la mateixa resolució en què es publique la llista definitiva d'admesos i exclosos.
  
2. El tribunal podrà nomenar col·laboradors, especialistes i ajudants, que estaran sempre sota la seua direcció i control directes.
  
3. Els membres del tribunal, així com els col·laboradors, especialistes i ajudants s'abstindran de participar en les activitats del tribunal quan estiguen en alguna de les circumstàncies disposades en els articles 28 i 29 de la Llei 30/ 1992, de 26 de novembre, de Règim Jurídic de les Administracions Públiques i del Procediment Administratiu Comú, o en el cas que hagueren preparat opositors de proves selectives per al mateix cos i escala durant els cinc anys anteriors a la publicació d'aquesta convocatòria.
  
El president podrà sol·licitar als membres del tribunal una declaració expressa de no estar en les circumstàncies disposades en els articles esmentats.
  
4. Per convocatòria del president es constituirà el tribunal amb l'assistència almenys de la majoria reglamentària dels seus membres, titulars o suplents. En aquesta sessió el tribunal prendrà totes les decisions necessàries per a la correcta realització de les proves selectives.
  
Durant tot el procés selectiu el tribunal resoldrà tots els dubtes que puguen sorgir sobre l'aplicació d'aquestes normes i decidirà què fer en els casos que no estiguen previstos.
  
El procediment d'actuació del tribunal s'ajustarà en tot moment al que disposa la llei 30/1992, de 26 de novembre, de Règim jurídic de les administracions públiques i del procediment administratiu comú.
  
5. El tribunal adoptarà les mesures necessàries perquè els aspirants amb minusvalideses tinguen les mateixes condiciones per a la realització dels exercicis que la resta de participants. Per a qui les sol·licite en la forma que indica l'apartat 4. de la base tercera, es faran les adaptacions possibles per temps i mitjans.
  
6. Per a les comunicacions i qualsevol problema que puga sorgir, el tribunal tindrà la seu en la Gerència de la Universitat de València.
  
7. Els membres del tribunal d'aquestes proves tindran la categoria que per a aquests casos determine la legislació vigent.
  
8. El tribunal no podrà aprovar ni declarar que ha aprovat els exercicis selectius un nombre d'aspirants superior al nombre de places convocades. Qualsevol proposta d'aprovats que contravinga el que s'ha establit serà nul·la de ple dret.
  
9. El president del tribunal adoptarà les mesures oportunes per a garantir que els exercicis siguen corregits sense coneixement de la identitat dels aspirants, en aquells exercicis en què siga procedent.
  
Onze. Recursos
  
La convocatòria, les seues bases i tots els actes administratius que es deriven d'aquesta i de les actuacions del tribunal, es podran impugnar en els casos i en la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 16 de març de 1998.- El vicerector d'Organització Administrativa: Lluís Guia i Marín.
  
ANNEX I
  
Sistema selectiu
  
El procediment de selecció serà d'oposició.
  
Oposició:
  
Constarà de quatre exercicis; els tres primers seran obligatoris i eliminatoris.
  
Primer exercici: consistirà en un test amb quatre respostes alternatives, de les quals només una serà correcta, que versarà sobre el temari general que figura a l'annex II d'aquesta convocatòria.
  
 Els errors es penalitzaran segons la fórmula següent:
  
 E
  
 A - ----
  
 d -1
  
N = \_\_\_\_\_\_\_\_\_\_\_\_ x 10
  
 n
  
d'on:
  
N= nota resultant
  
A= nombre d'encerts
  
E= nombre d'errors
  
d= nombre d'opcions per a cada pregunta
  
n= nombre de preguntes.
  
El tribunal fixarà el nombre de preguntes, com també el temps per a fer l'exercici, amb la suficient antelació.
  
Segon exercici. Consistirà a desenvolupar per escrit dos temes elegits entre quatre extrets a l'atzar pel tribunal dels epígrafs II i III que figuren en el programa de l'annex II d'aquesta convocatòria. La duració d'aquest exercici serà d'un mínim de dues hores i no podrà excedir de quatre, a criteri del tribunal. Una vegada conclosa la prova, els exercicis s'introduiran en un sobre tancat i quedaran sota la custòdia del tribunal, el qual cridarà un per un els opositors per a la lectura pública dels temes que hagen desenvolupat.
  
El lloc, la data i l'hora de la lectura els anunciarà el tribunal amb la suficient antelació.
  
Tercer exercici. Consistirà a resoldre per escrit dos supòsits pràctics relacionats amb les matèries que figuren en els epígrafs II i III del programa d'aquesta convocatòria.
  
La duració d'aquest exercici, l'anunciarà el tribunal amb la suficient antelació d'acord amb el seu contingut.
  
Quart exercici. Voluntari i de mèrits. Constarà de tres parts:
  
Primera part. Obligatòria. Tindrà per objecte valorar el coneixement de valencià dels aspirants.
  
Segona part. Voluntària. Tindrà per objecte valorar el coneixement d'un o diferents idiomes entre els següents: anglès, alemany, francès o italià, segons les opcions manifestades en l'imprès de sol·licitud.
  
Tercera part. Obligatòria. Consistirà en la realització d'una entrevista. El lloc, la data i l'hora de l'entrevista, els fixarà el tribunal amb la suficient antelació.
  
Valoració dels exercicis:
  
Primer exercici. Es valorarà entre 0 i 10 punts. Per a superar-lo caldrà obtindre almenys 5 punts. Per a poder ser qualificat, serà requisit obtenir almenys el 50 % de respostes correctes.
  
Segon exercici. Es valorarà entre 0 i 10 punts cadascun dels temes desenvolupats. Per a superar-lo caldrà obtindre la qualificació global mínima de 10 punts i no haver obtingut 0 punts en cap dels temes.
  
Tercer exercici. Es qualificarà de 0 a 10 punts cada un dels supòsits desenvolupats. Per a aprovar caldrà obtenir la qualificació global mínima de 10 punts i no haver obtingut 0 punts en cap dels supòsits.
  
La qualificació resultant dels exercicis eliminatoris es determinarà per la suma de puntuacions obtingudes en cadascun d'aquests.
  
A continuació s'elaborarà una llista ordenada de major a menor puntuació, que s'interromprà quan el nombre d'inclosos coincidisca amb el de vacants convocades.
  
En cas d'empat entre els aspirants, l'ordre s'establirà, en primer lloc, segons la puntuació obtinguda en el segon exercici; si es mantinguera l'empat, segons la major puntuació obtinguda en el tercer exercici. Si persistira l'empat, es tindrà en compte en primer lloc la puntuació del primer exercici; si encara es mantinguera l'empat, es desfarà mitjançant un sorteig.
  
Només els inclosos en aquesta llista podran realitzar l'exercici voluntari i de mèrits.
  
Quart exercici. Es valorarà de la manera següent:
  
Primera part: de 0 a 5 punts.
  
Segona part: de 0 a 4 punts (fins a 1 punt com a màxim per idioma triat)
  
Tercera part: de 0 a 3 punts.
  
La puntuació final s'obtindrà sumant la puntuació del quart exercici als resultats obtinguts pels aspirants que figuren en les llistes de resultats definitius dels exercicis obligatoris.
  
La llista definitiva d'aprovats s'elaborarà, una vegada haja finalitzat l'oposició, segons els criteris establits en l'apartat 2. de la base sisena d'aquesta convocatòria.
  
ANNEX II
  
1. Temari general
  
1. La universitat com a servei públic. La Llei de Reforma Universitària.
  
2. L'autonomia universitària, el seus límits. Règim jurídic de les universitats públiques. Estructura general de les universitats públiques.
  
3. El Consell d'Universitats. Membres, òrgans, composició i funcions.
  
4. La Universitat de València: naturalesa, fins i estructura. Els Estatuts de la Universitat de València. Òrgans de govern: col·legiats unipersonals.
  
5. Normativa estatal i autonòmica en relació amb els plans d'estudis universitaris, titulacions, permanències i gestió de primer, segon i tercer cicle d'estudis universitaris.
  
6. Planificació i programació estatal i autonòmica de les beques. Normativa i legislació sobre beques i ajudes als estudiants. Organismes i condicions de les subvencions als estudis universitaris reglats.
  
7. Foment i coordinació general de la investigació científica i tècnica: Pla Nacional d'Investigació i organismes públics d'investigació.
  
8. La investigació a la Universitat de València. Convenis, contractes, projectes. L'OTRI.
  
9. La Constitució Espanyola de 1978: estructura i contingut. El Tribunal Constitucional. El Defensor del Poble. Reforma de la Constitució.
  
10. Drets i deures fonamentals, la seua garantia i suspensió.
  
11. La Corona. Funcions constitucionals del rei. Successió i regència. El referendament.
  
12. Les Corts Generals. Congrés dels Diputats i Senat. Composició i funcions.
  
13. Procediment d'elaboració i aprovació de les lleis. Els tractats internacionals.
  
14. El govern i l'administració: composició, funcions i potestats. Designació i remoció del govern i del seu president.
  
15. El poder judicial. El principi d'unitat jurisdiccional. El Consell General del Poder Judicial. El Tribunal Constitucional. El Tribunal Suprem. L'organització judicial espanyola.
  
16. La Comunitat Autònoma Valenciana. L'Estatut d'Autonomia. Les institucions: les Corts Valencianes, el president. Òrgans de govern i les seues funcions.
  
17. La Unió Europea. Institucions: el Consell, el Parlament, la Comissió, el Tribunal de Justícia.
  
18. Fonts del dret administratiu. Jerarquia de fonts. La Constitució. La llei. Lleis orgàniques i ordinàries. Normatives amb força de llei.
  
19. L'acte administratiu: concepte, classes i elements. La motivació i la notificació. Nul·litat i anul·labilitat.
  
20. El procediment administratiu: concepte i importància. Contingut i àmbit d'aplicació de la Llei de Règim Jurídic de les Administracions Públiques i del Procediment Administratiu Comú. Idea general de la iniciació, l'ordenació, la instrucció i l'acabament del procediment administratiu.
  
21. L'atenció al públic: acollida i informació a l'administrat. Els drets dels ciutadans enfront de l'administració.
  
22. Els serveis d'informació administrativa. Informació general i particular. Iniciatives. Reclamacions. Queixes. Peticions.
  
23. Els contractes administratius. Concepte i classes. Estudi dels seus elements. El seu compliment. La revisió de preus i altres alteracions contractuals. Incompliment dels contractes administratius.
  
24. El pressupost: concepte i classes. Cicle pressupostari. Pressupost per programes. Control pressupostari.
  
25. Anul·lació de romanents. Incorporació de crèdits. Crèdits extraordinaris. Avançaments de tresoreria. Crèdits ampliables. Transferències de crèdits.
  
26. Ordenació de la despesa i ordenació del pagament: òrgans competents, fases del procediment i documents comptables que hi intervenen. Liquidació i tancament d'exercici.
  
27. Control de la despesa pública. Classes. Especial referència al control de legalitat. La Sindicatura de Comptes de la Generalitat Valenciana.
  
28. Despeses per a la compra de béns i serveis. Despeses de transferències: corrents i de capital. Despeses d'inversió.
  
29. Pagaments: concepte i classificació. Pagaments per obligacions pressupostàries. Avançaments de caixa fixa. Pagaments en ferm i pagament que cal justificar. Justificació de lliuraments.
  
30. El personal al servei de l'administració pública. El personal funcionari al servei de la Generalitat Valenciana. El personal funcionari al servei de la Universitat de València. El Text Refós de la Llei de Funció Pública de la Generalitat Valenciana.
  
31. D'acord amb allò que disposa el Text Refós de la Llei de la Funció Pública de la Generalitat Valenciana: adquisició i pèrdua de la condició de funcionari. Situacions administratives. Accés, promoció i carrera administrativa. Provisió dels llocs de treball.
  
32. D'acord amb allò que disposa el Text Refós de la Llei de la Funció Pública de la Generalitat Valenciana: drets i deures dels funcionaris públics: incompatibilitats. Règim disciplinari.
  
33. El personal laboral al servei de la Universitat de València. Règim jurídic. El contracte laboral: objecte, classes i extinció de la relació laboral.
  
34. El personal docent i investigador de la Universitat de València. Règim del professorat universitari: categories, selecció, drets i obligacions. Règim retributiu del professorat universitari. Incompatibilitats.
  
35. La llibertat sindical i els òrgans de representació del personal funcionari en la Universitat de València.
  
2. Anàlisi de sistemes d'informació.
  
1. Els sistemes de bases de dades i l'evolució de la tecnologia de bases de dades.
  
2. Sistemes de bases de dades en les organitzacions. Planificació estratègica de bases de dades.
  
3. Desenvolupament de la base de dades. El cicle de vida. Arquitectura a tres nivells d'una base de dades.
  
4. Disseny conceptual de bases de dades. Models conceptuals de dades. El model semàntic de dades.
  
5. El model de dades relacionals i el desenvolupament de sistemes. El procés de normalització.
  
6. Bases de dades en xarxa. Conceptes bàsics i definicions. Interrelació del model en xarxa per a la semàntica del modelatge conceptual.
  
7. Bases de dades jeràrquiques. Conceptes bàsics i definicions. Les interrelacions del model jeràrquic per a la semàntica del modelatge conceptual.
  
8. Bases de dades relacionals. Estructures. Restriccions. Operadors.
  
9. Implementació relacional amb SQL. Definició de taules i esquemes.
  
10. Actualització i consulta de dades amb SQL. Definició de vistes.
  
11. Organització d'arxius i mètodes d'adreçament.
  
12. Organització física dels sistemes de bases de dades. Accés físic a la base de dades. Formes d'emmagatzematge físic. Formats d'emmagatzematge de dades en disc.
  
13. Administració i gestió de la base de dades. Funcions de l'administrador de la base de dades. Objectius.
  
14. Integritat de la base de dades. Seguretat de la base de dades. Recuperació de la base de dades.
  
15. Selecció i implementació d'un sistema de gestió de base de dades. Anàlisi de les necessitats d'informació per a la gestió. Funcions i capacitats.
  
16. Sistemes de bases de dades distribuïdes. Disseny de sistemes de base de dades distribuïdes. Estratègies i objectius.
  
17. Sistemes de bases de dades client/servidor. Definició de taules en el sistema de base de dades servidor.
  
18. Conceptes bàsics sobre sistemes de bases de dades orientats a objectes.
  
19. Tecnologia de la informació i control intern. Els canvis en l'entorn tecnològic. Implicacions per a l'auditoria. Els efectes de la tecnologia sobre controls i auditoria.
  
20. L'auditoria, el control intern i la informàtica. El paper de l'auditor informàtic.
  
21. Els controls de la tecnologia de la informació. Classificació tradicional. Objectius i mètodes de control. Aspectes del control de sistemes de telecomunicacions on line.
  
22. Auditoria de sistemes d'informació. Eines de programari (software) per a l'auditoria. Anàlisi de les funcions del sistema.
  
23. Controls de la tecnologia de la informació en un entorn de base de dades. Aspectes de seguretat i control.
  
24. Auditoria de les xarxes de telecomunicacions. Objectius i abast. L'auditoria de les xarxes d'àrea local: una visió general.
  
25. Metodologia i tècniques de l'auditoria d'aplicacions.
  
26. Seguretat informàtica. Tendències. Objectius. Polítiques de seguretat. Classificació de la informació. Components d'un pla de recuperació.
  
27. Plec d'especificacions tècniques per a l'adquisició de material informàtic. Especificació i valoració d'ofertes.
  
28. Privacitat de la informació. Propietat, confidencialitat i drets d'identitat. Legislació relacionada.
  
29. LO 5/1992 de regulació del tractament automatitzat dels dades de caràcter personal.
  
30. Llei 16/1993 d'incorporació al dret espanyol de la directiva 91/250/CEE, de 14 de maig de 1991, sobre la protecció jurídica de programes d'ordinador.
  
31. Implicació de la Llei 30/1992 de Règim Jurídic de les Administracions Públiques i del Procediment Administratiu Comú en la informàtica.
  
32. Introducció a les xarxes d'ordinadors. Usos. Tipologies. Arquitectura de xarxes.
  
33. Estandardització de xarxes. Models de referència. El model de referència OSI.
  
34. El model TCP/IP. Comparació amb el model de referència OSI.
  
35. Serveis de comunicació. Línies dedicades. Commutació de circuits. Commutació de paquets.
  
36. Xarxes d'àrea local. Topologia. Protocols d'accés. Normalització: estàndards IEEE 802.3 i 802.5
  
37. RDSI. Definició i elements. Serveis. Activitats de normalització.
  
3. Planificació. Sistemes de qualitat. Informàtica. Estadística.
  
1. Planificació estratègica a la Universitat de València: òrgans de planificació i estructura organitzativa de suport a la planificació.
  
2. Planificació, programació i control de projectes. Mètode PERT: construcció del graf PERT. Ordenació de nivells d'un graf. Assignació de temps a les activitats. Matriu de càlcul per als temps early i last.
  
3. Pla Nacional d'Avaluació de la Qualitat de les Universitats.
  
4. Fonaments d'un sistema de qualitat segons les normes ROZ 4755: trets diferencials del grup de normes HXT 9784. Preparació d'una organització per a la certificació de la TFN 8733.
  
5. Criteris de qualitat als serveis públics. La responsabilitat de la direcció. Els recursos humans i materials. L'estructura del sistema de gestió de la qualitat i el procés d'interacció amb els clients.
  
6. Elements operatius d'un sistema de gestió de la qualitat. El procés de comercialització. El procés de disseny. El procés de la prestació del servei públic. Anàlisi i millora del servei.
  
7. Previsió de necessitats per a la presa de decisions sobre implantació de centres i distribució de recursos a la Universitat de València. Competència estatal sobre creació, adscripció, reconeixement de centres i ampliació d'ensenyaments, exigències materials mínimes.
  
8. Previsió de necessitats per a la presa de decisions sobre implantació d'instituts universitaris d'investigació a la Universitat de València. Competència estatal i autonòmica sobre creació d'instituts universitaris d'investigació.
  
9. Previsió de necessitats per a la presa de decisions sobre implantació de títols a la Universitat de València. Competència autonòmica sobre autorització d'ensenyaments.
  
10. Planificació del finançament del sistema públic universitari valencià.
  
11. Coordinació interuniversitària del sistema públic universitari valencià.
  
12. Paper dels consells socials en el marc del sistema públic universitari valencià: membres, funcions i funcionament.
  
13. Planificació i presa de decisions per a l'ensenyament superior en el context educatiu en la Unió Europea. L'ensenyament superior i les llibertats comunitàries: mobilitat i mercat interior. Polítiques d'admissió a les universitats comunitàries. Reconeixement de títols i períodes d'estudi.
  
14. Introducció a les eines informàtiques. Entorns Windows i Macintosh.
  
15. Tractaments de texts: MS Word o Word Perfect.
  
16. Fulls de càlcul: MS EXCEL o LOTUS
  
17. Bases de dades: File Maker o MS Access.
  
18. Processament de dades. Manipulació de dades amb paquets estadístics. Estadística descriptiva i exploratòria. Anàlisi de freqüències, taules, estadístiques i gràfics descriptius i exploratoris.
  
ANNEX III
  
Oficines bancàries
  
Banco Mapfre. OP carrer del General Elío, 2, 46159 València.
  
Banco Mapfre. El Grau, carrer de la Reina, 22, 46626 València.
  
Banco Mapfre. Carrer de Guillem de Castro, 66, 46223 València.
  
Banco Mapfre. Passeig de l'Albereda, 35, 46972 València.
  
Banco Mapfre. Avinguda de Blasco Ibáñez, 2, 46187 Mislata.
  
Banco Mapfre. Avinguda del País Valencià, 106, 46874 Torrent.
  
Banco Mapfre. Carrer de Benicanena, 55, 46204 Gandia.
  
Banco Mapfre. Avinguda del Doctor Palos, 1, 46691 Sagunt
  
ANNEX IV
  
Tribunal qualificador
  
Titular:
  
President: el rector o persona que delegue.
  
Vocals:
  
- Dos representants de la Universitat designats pel rector, de mateix grup de titulació o superior.
  
- Un funcionari del mateix grup o superior, a sorteig entre el PAS de la Universitat.
  
- Un funcionari d'una altra administració pública del mateix grup o superior, nomenat pel rector a proposta d'aquella.
  
- Un membre de la Comissió de PAS del mateix grup que les vacants que s'han de cobrir i designat per aquesta.
  
- Un membre de la Junta de Personal, amb veu però sense vot.
  
El més jove dels vocals amb veu i vot del tribunal, entre els pertanyents a la comunitat universitària, hi actuarà com a secretari/ària.
  
Tots els membres del tribunal amb veu i vot hauran de ser del mateix grup o superior que les places objecte d'aquesta convocatòria.